Izložba dela Kruz-Dieza u Hjustonu
87-godišnji umetnik Karlos Kruz-Diez rodjen je i odrastao u Karakasu u Venecueli, ali je polovinu života proveo u Parizu
Ulazak u svet Karlosa Kruza-Dieza je istovremeno i izazov i uživanje za oči. Kod jedne od instalacija, objašnjava umetnik, boja svetla se menja dok prolazite kroz nju. Naša kamera ne može da zabeleži sve promene boje, jer, kako objašnjava Kruz-Diez, te promene se stvaraju u oku. U drugoj prostoriji, umetnik koristi svetlo i strukturu kako bi gledaoca pretvorio u deo umetnosti. Mnogi drugi radovi koriste jednostavne strukture izradjene od plastike i drugih monohromatskih materijala kako bi se stvorio utisak promene boja. Kruz-Diez kaže da želi da dovede u pitanje predstave koje ljudi imaju o bojama, i da otkrije suštinu boje. Posetioci izložbe imaju sopstvena tumačenja. Mnogi su fascinirani načinom na koji umetnik koristi materijale kako bi stvorio iluziju da se boje menjaju. „ „ Ovaj posetilac, Meksikanac, radove posmatra iz latinoameričke perspektive. Radovi Kruz-Dieza posebno se dopadaju arhitektama i dizajnerima kao što je Elejn. U mnogim od radova Kruz-Dieza zastupljen je pokret, zbog čega on spada u grupu takozvanih „kinetičkih umetnika“. Medjutim, često je kretanje posetilaca izložbe presudno za doživljaj njegovih radova. Izložba pod nazivom „Boja u prostoru i vremenu“ biće otvorena u Hjustonu do 4. jula.